
148                                                  DR 31.7.2018                                                                         

 

 

Dr. Maszlee bin Malik: Okey, saya menarik balik kenyataan tersebut. Cuma, apa 
yang berlaku ialah akhbar Cina yang melaporkan. Jadi jawapan balas saya kepada akhbar 
Cina itu dan bukan kenyataan rasmi tetapi maklum balas kepada akhbar berbahasa Cina 
tersebut, yang saya jawab di dalam bahasa Mandarin dengan bantuan Timbalan Menteri 
saya. Jadi itu yang timbulnya. Malangnya ada pihak yang mengambil itu dan mengatakan 
bahawa saya sengaja menjawabnya dalam bahasa Mandarin kerana tidak mahu akhbar 
berbahasa Melayu tahu. Itu tidak benar.  

 Datuk Seri Ir. Dr. Wee Ka Siong [Ayer Hitam]: Yang Berhormat, itu Malaysiakini 
pukul 7 lebih sudah masuk. Yang Berhormat pergi tengok balik ya. Dia kata tanya pejabat 
Menteri, tidak ada orang dapat mengesahkan. Itu sahaja.  

 Dr. Maszlee bin Malik: Jadi saya kira isu itu bukanlah isu besar, tetapi saya ingin 
menekankan di sini iaitu kenyataan telah dikeluarkan di dalam akhbar berbahasa Cina. Jadi 
saya membalas kembali maklum akhbar tersebut dengan menceritakan apa yang 
sebenarnya berlaku di dalam bahasa Mandarin untuk mereka. Akan tetapi kemudiannya telah 
diambil oleh akhbar-akhbar lain dan diterjemahkan oleh Malaysiakini. Jadi jikalau itu 
merupakan kesalahan, saya memohon kemaafan.  

 Kembali kepada Yang Berhormat Tanjong Karang. Saya kira dalam membaca 
seksyen 34 tadi, ada terdapat kekeliruan kerana di situ ia berkaitan dengan Menteri 
Pendidikan. Sekali lagi saya terangkan bahawa sebarang keputusan, sebarang permohonan 
peruntukan hendaklah diputuskan bukan Kementerian Pendidikan, tetapi Kementerian 
Kewangan dan Unit Perancangan Ekonomi. Ia tertakluk kepada keadaan ekonomi semasa 
negara.  

 Tuan Yang di-Pertua, izinkan saya pergi kepada tajuk seterusnya iaitu pertukaran 
fungsi IPG. Saya ingin mengucapkan terima kasih kepada Yang Berhormat Pasir Mas, Yang 
Berhormat Keningau, Yang Berhormat Kangar dan Yang Berhormat Sibuti yang menyentuh 
isu pertukaran fungsi IPG di beberapa kawasan terpilih dalam perbahasan Titah Seri Paduka 
Baginda Yang di-Pertuan Agong. Buat pengetahuan Ahli Yang Berhormat sekalian, 
keputusan Mesyuarat Jemaah Menteri kerajaan sebelum ini pada 24 Mei 2017 telah bersetuju 
bahawa sembilan IPG ditukar fungsi kepada institusi TVET.  

Walau bagaimanapun, dengan pertukaran kerajaan baharu, keputusan pertukaran 
fungsi sembilan IPG tersebut diteliti semula dengan mengambil kira pandangan pihak-pihak 
yang berkepentingan. Proses perbincangan dan penelitian semula fakta telah dilakukan oleh 
KPM berhubung keputusan tersebut.  

Rasional pertukaran fungsi sembilan IPG kepada institusi TVET adalah berdasarkan 
penggunaan kampus-kampus IPG tidak memenuhi kapasiti sebenar dan tidak dapat 
mengoptimumkan sumber serta tidak kos efektif berbanding enrolmen pelajar sedia ada di 
sesetengah IPG kampus, terutamanya di sembilan kampus yang terlibat. Cadangan 
pertukaran fungsi adalah untuk memastikan IPG kampus yang terlibat dimanfaatkan 
sepenuhnya. 

Jumlah kapasiti keseluruhan Institusi Pendidikan Guru ataupun IPG di seluruh 
negara boleh menempatkan seramai 31,736 pelajar. Walau bagaimanapun, enrolmen 
semasa adalah 13,346 pelajar sahaja iaitu 42.05 peratus dari kapasiti sebenar yang dipenuhi. 
Maka, pertukaran fungsi IPG dapat memenuhi keperluan untuk pusat latihan TVET dan 
politeknik sedia ada yang beroperasi melebihi kapasiti sebenar serta unjuran enrolmen yang 
dijangka terus meningkat sehingga 115,337 orang menjelang tahun 2020. Seperti yang telah 
disebutkan sebelum ini, nilai kebolehpasaran graduan TVET sehingga 96 percent telah 
menyebabkan TVET akan terus menjadi pilihan rakyat di masa akan datang.  

Isu seterusnya ialah berkaitan pemartabatan...  

Dato’ Dr. Mohd. Khairuddin bin Aman Razali [Kuala Nerus]: Yang Berhormat 
Menteri, sedikit tentang IPG.  

 

 



Dr. Maszlee bin Malik: Okey, saya menarik balik kenyataan tersebut. Cuma, apa yang berlaku ialah akhbar Cina yang melaporkan. Jadi jawapan balas saya kepada akhbar Cina itu dan bukan kenyataan rasmi tetapi maklum balas kepada akhbar berbahasa Cina tersebut, yang saya jawab di dalam bahasa Mandarin dengan bantuan Timbalan Menteri saya. Jadi itu yang timbulnya. Malangnya ada pihak yang mengambil itu dan mengatakan bahawa saya sengaja menjawabnya dalam bahasa Mandarin kerana tidak mahu akhbar berbahasa Melayu tahu. Itu tidak benar. Datuk Seri Ir. Dr. Wee Ka Siong [Ayer Hitam]: Yang Berhormat, itu Malaysiakini pukul 7 lebih sudah masuk. Yang Berhormat pergi tengok balik ya. Dia kata tanya pejabat Menteri, tidak ada orang dapat mengesahkan. Itu sahaja. Dr. Maszlee bin Malik: Jadi saya kira isu itu bukanlah isu besar, tetapi saya ingin menekankan di sini iaitu kenyataan telah dikeluarkan di dalam akhbar berbahasa Cina. Jadi saya membalas kembali maklum akhbar tersebut dengan menceritakan apa yang sebenarnya berlaku di dalam bahasa Mandarin untuk mereka. Akan tetapi kemudiannya telah diambil oleh akhbar-akhbar lain dan diterjemahkan oleh Malaysiakini. Jadi jikalau itu merupakan kesalahan, saya memohon kemaafan. Kembali kepada Yang Berhormat Tanjong Karang. Saya kira dalam membaca seksyen 34 tadi, ada terdapat kekeliruan kerana di situ ia berkaitan dengan Menteri Pendidikan. Sekali lagi saya terangkan bahawa sebarang keputusan, sebarang permohonan peruntukan hendaklah diputuskan bukan Kementerian Pendidikan, tetapi Kementerian Kewangan dan Unit Perancangan Ekonomi. Ia tertakluk kepada keadaan ekonomi semasa negara. Tuan Yang di-Pertua, izinkan saya pergi kepada tajuk seterusnya iaitu pertukaran fungsi IPG. Saya ingin mengucapkan terima kasih kepada Yang Berhormat Pasir Mas, Yang Berhormat Keningau, Yang Berhormat Kangar dan Yang Berhormat Sibuti yang menyentuh isu pertukaran fungsi IPG di beberapa kawasan terpilih dalam perbahasan Titah Seri Paduka Baginda Yang di-Pertuan Agong. Buat pengetahuan Ahli Yang Berhormat sekalian, keputusan Mesyuarat Jemaah Menteri kerajaan sebelum ini pada 24 Mei 2017 telah bersetuju bahawa sembilan IPG ditukar fungsi kepada institusi TVET. Walau bagaimanapun, dengan pertukaran kerajaan baharu, keputusan pertukaran fungsi sembilan IPG tersebut diteliti semula dengan mengambil kira pandangan pihak-pihak yang berkepentingan. Proses perbincangan dan penelitian semula fakta telah dilakukan oleh KPM berhubung keputusan tersebut. Rasional pertukaran fungsi sembilan IPG kepada institusi TVET adalah berdasarkan penggunaan kampus-kampus IPG tidak memenuhi kapasiti sebenar dan tidak dapat mengoptimumkan sumber serta tidak kos efektif berbanding enrolmen pelajar sedia ada di sesetengah IPG kampus, terutamanya di sembilan kampus yang terlibat. Cadangan pertukaran fungsi adalah untuk memastikan IPG kampus yang terlibat dimanfaatkan sepenuhnya. Jumlah kapasiti keseluruhan Institusi Pendidikan Guru ataupun IPG di seluruh negara boleh menempatkan seramai 31,736 pelajar. Walau bagaimanapun, enrolmen semasa adalah 13,346 pelajar sahaja iaitu 42.05 peratus dari kapasiti sebenar yang dipenuhi. Maka, pertukaran fungsi IPG dapat memenuhi keperluan untuk pusat latihan TVET dan politeknik sedia ada yang beroperasi melebihi kapasiti sebenar serta unjuran enrolmen yang dijangka terus meningkat sehingga 115,337 orang menjelang tahun 2020. Seperti yang telah disebutkan sebelum ini, nilai kebolehpasaran graduan TVET sehingga 96 percent telah menyebabkan TVET akan terus menjadi pilihan rakyat di masa akan datang. Isu seterusnya ialah berkaitan pemartabatan... Dato' Dr. Mohd. Khairuddin bin Aman Razali [Kuala Nerus]: Yang Berhormat Menteri, sedikit tentang IPG.